CELEX: 32001D0139
Language: da
Date: 2001-02-12 00:00:00
Title: 2001/139/EF: Kommissionens beslutning af 12. februar 2001 om fjerde ændring af beslutning 93/74/EØF om Danmarks status med hensyn til infektiøs hæmatopoietisk nekrose og egtvedsyge (EØS-relevant tekst) (meddelt under nummer K(2001) 349)

Avis juridique important

|

32001D0139

2001/139/EF: Kommissionens beslutning af 12. februar 2001 om fjerde ændring af beslutning 93/74/EØF om Danmarks status med hensyn til infektiøs hæmatopoietisk nekrose og egtvedsyge (EØS-relevant tekst) (meddelt under nummer K(2001) 349)  

EF-Tidende nr. L 050 af 21/02/2001 s. 0020 - 0021

Kommissionens beslutningaf 12. februar 2001om fjerde ændring af beslutning 93/74/EØF om Danmarks status med hensyn til infektiøs hæmatopoietisk nekrose og egtvedsyge(meddelt under nummer K(2001) 349)(EØS-relevant tekst)(2001/139/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, ogud fra følgende betragtninger:(1) Medlemsstaterne kan udvirke, at en eller flere regioner får status som godkendte zoner, der er fri for infektiøs hæmatopoietisk nekrose (IHN) og/eller egtvedsyge (VHS).(2) Ved Kommissionens beslutning 93/75/EØF(3), senest ændret ved beslutning 1999/489/EF(4), blev Danmark anerkendt som godkendt fastlands- og kystzone for fisk i henseende til IHN og delvist anerkendt som godkendt fastlands- og kystzone i henseende til VHS.(3) Kun de områder, der opfylder kravene i artikel 5 i direktiv 91/67/EØF, kan godkendes.(4) De danske myndigheder har anmeldt et udbrud af VHS i det godkendte afvandingsområde Fiskebæk Å. Fødevaredirektoratet har øjeblikkeligt ophævet godkendelsen af dette afvandingsområde på nationalt plan.(5) Denne zone opfylder ikke længere kravene i artikel 5 i direktiv 91/67/EØF med hensyn til VHS.(6) Fiskebæk Å skal slettes af listen over zoner, der er godkendt i henseende til VHS, som fastsat i bilaget til beslutning 93/74/EØF.(7) Da beslutning 93/74/EØF blev ændret for første og for anden gang, blev afvandingsområderne Bygholm Å og Grejs Å (beslutning 94/450/EF(5)) samt Ørum Å (beslutning 96/218/EF(6)) godkendt med hensyn til VHS.(8) Da beslutning 93/74/EØF blev ændret for tredje gang (beslutning 1999/489/EF), blev disse tre zoner ikke opført på listen over godkendte zoner.(9) De allerede godkendte zoner Bygholm Å, Grejs Å og Ørum Å skal opføres på listen over godkendte zoner i Danmark, også med hensyn til VHS.(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1Bilaget til beslutning 93/74/EØF erstattes af teksten i bilaget til nærværende beslutning.Artikel 2Denne beslutning er rettet til medlemsstaterne.Udfærdiget i Bruxelles, den 12. februar 2001.På Kommissionens vegneDavid ByrneMedlem af Kommissionen(1) EFT L 46 af 19.2.1991, s. 1.(2) EFT L 189 af 3.7.1998, s. 12.(3) EFT L 27 af 4.2.1993, s. 35.(4) EFT L 190 af 23.7.1999, s. 41.(5) EFT L 187 af 22.7.1994, s. 8.(6) EFT L 72 af 21.3.1996, s. 39.BILAGZONER I DANMARK, DER ER GODKENDT I HENSEENDE TIL VHS1) Hansted Å2) Slette Å3) Hovmølle Å4) Bredkær Bæk5) Grenå6) Vandløb til Kilen7) Treå8) Resenkær Å9) Alling Å10) Klostermølle Å11) Kastbjerg12) Hvidbjerg Å13) Villestrup Å14) Knidals Å15) Karup Å16) Spang Å17) Sæby Å18) Simested Å19) Elling Å20) Skals Å21) Uggerby Å22) Jordbro Å23) Lindenborg Å24) Fåremølle Å25) Øster Å26) Flynder Å27) Hasseris Å28) Damhus Å29) Binderup Å30) Karup Å31) Vidkær Å32) Gudenåen33) Dybvad Å34) Halkær Å35) Bjørnsholm Å36) Storåen37) Trend Å38) Århus Å39) Lerkenfeld Å40) Bygholm Å41) Vester Å42) Grejs Å43) Lønnerup med tilløb44) Ørum Å